
	OBJEKTA HIGIĒNISKAIS NOVĒRTĒJUMS

	Rīgā



	28.07.2023



	1. Objekta nosaukums: Bērnu dienas nometne “Tekvondists 2023”

	2. Objekta īpašnieks: Telpu nomnieks – Biedrība “Tejang”, reģistrācijas Nr. 40008314181

	3. Objekta adrese: Latvijas Sporta pedagoģijas akadēmija, Brīvības gatve 333, Rīga

	4. Novērtēšanu veica: 28.07.2023. vides veselības analītiķe Jeļena  Gorjačeva, pamatojoties uz 08.05.2023. vides veselības analītiķes Jeļenas Gorjačevas veikto apsekojumu un Veselības inspekcijas 09.05.2023. Atzinumu Nr. 2.4.5.-8/192

	5. Novērtēšanā piedalījās: LSPA Sporta kluba Valdes priekšsēdētājs Sergejs Saulīte

	6. Konstatēts:
6.1. Vispārīgās ziņas par objektu/ objekta raksturojums
No 31.jūlija līdz 4.augustam notiks bērnu dienas nometne “Tekvondists 2023” Latvijas Sporta pedagoģijas akadēmijas (turpmāks – LSPA) telpās un sporta laukuma teritorijā Brīvības gatvē 333, Rīgā. Maksimālais dalībnieku skaits – līdz 40 bērniem un jauniešiem. 
Nometnes vajadzībām tiks izmantota Lielā vingrošanas zāle Nr. 145 ar kopējo telpu platību  ~ 150m2 sporta un izglītības funkciju nodrošināšanai, divas ģērbtuves, kā arī sanitārie mezgli ( trīs tualetes telpas un viena dušas telpa). LSPA teritorijā ir futbola laukums ar mākslīgo segumu. Apkārtējā teritorija ir sakopta un labiekārtota. 
Nometnes laikā paredzēta peldēšana oficiālajā peldvietā “Babelītes ezers”. 
6.2. Iekštelpu virsmu apdare
Atbilst telpu funkcijai.
6.3. Apgaismojums
Dabiskais un mākslīgais apgaismojums. 
6.4. Siltumapgāde 
Pieslēgums centralizētajiem tīkliem.
6.5. Gaisa apmaiņa 
Dabiskā un piespiedu nosūces ventilācija sanitārajos mezglos. 
6.6. Ūdens apgāde
Pieslēgums centralizētajiem ūdensapgādes tīkliem. Sanitārajos mezglos ir nodrošināta karstā un aukstā ūdens padeve. Karstā ūdens sagatavošana no boilera. 
6.7. Kanalizācijas sistēma
Pieslēgums centralizētajiem kanalizācijas tīkliem. 
6.8. Teritorijas labiekārtošana
   Nometnes teritorija ir labiekārtota un droša dalībniekiem. 
6.9. Vides pieejamība
Nav paredzēta.
6.10.Riska faktoru novērtēšana un cita informācija
Ārpus nometnes norises vietas nodrošināt higiēnas normu ievērošanu.
Nometnes laikā peldēšanās pieļaujama tikai drošās peldvietās pieaugošo uzraudzībā un dienas gaismā. 

	7. SLĒDZIENS
Objekts “Bērnu dienas nometne “Tekvondists 2023”” Latvijas Sporta pedagoģijas akadēmijas telpās, Brīvības gatvē 333, Rīgā atbilst higiēnas prasībām.

	8. Rekomendējamie pasākumi 
Objekta darbības laikā ievērot:
- ar Veselības ministriju saskaņotās „Vadlīnijas piesardzības pasākumiem bērnu nometņu organizētājiem” un regulāri sekot līdzi vadlīniju papildinājumiem un/vai atjauninājumiem;
- Ministru kabineta 28.09.2021. noteikumus Nr. 662 „Epidemioloģiskās drošības pasākumi Covid-19 infekcijas izplatības ierobežošanai”, 01.09.2009. noteikumus Nr. 981 „Bērnu nometņu organizēšanas un darbības kārtība” prasības;
- Sekot līdzi oficiālās peldvietas “Bābelītes ezers” ūdens paraugu kvalitātes aktuālajiem rezultātiem Veselības inspekcijas tīmekļvietnē https://www.vi.gov.lv/lv/peldvietu-udens-kvalitate;
- pirms nometnes darbības uzsākšanas personālam ir jāsaņem ārsta atļauja darbam, saskaņā ar Ministru kabineta 24.07.2018. noteikumu Nr. 447 „Noteikumi par darbiem, kas saistīti                  ar iespējamu risku citu cilvēku veselībai, un obligāto veselības pārbaužu veikšanas kārtība” prasībām.

